Constantin Anghelache, preşedintele celor de la Dinamo, a vorbit despre problemele pe care le întîmpină Petrolul, care ar putea pierde 3 meciuri la "masa verde".

"În 2011 exista acest articol, cu maxim 5 non-comunitari şi obligatoriu pe foaie 5 care în ultimii şase ani să fi fost în competiţiile interne şi care să aibă vîrsta între 15 şi 21 de ani. În 2012, CEx a modificat articolul şi a decis reducerea numărului de extracomunitari, în următorul sezon la 4 şi următorul la 3. CFR a reacţionat şi a dat în judecată la TAS. TAS-ul în 2012 dă dreptate CFR-ului şi abrogă decizia din 2012 a Federaţiei, care reducea progresiv numărul străinilor.

Astfel, articolul din 2011 rămîne în picioare! Mai mult decît atît, pe 30 iulie 2013, înaintea Ligii 3, am solicitat lămuriri, ca să ştiu ce să respect cu Dinamo II. Am primit o adresă de la FRF că în vigoare este articolul 46 din 2011, adică cel despre care e vorba. Din nefericire pentru Petrolul, cu Braşov, Concordia şi Oţelul a încălcat regulamentul şi scorul trebuie să fie 3-0 pentru adversari, altfel orice altă decizie ar fi scandaloasă", a spus Constantin Anghelache la Radio GSP.

Citeşte şi: Lovitură! Petrolul ar putea pierde 3 meciuri la "masa verde" » Cum se apără prahovenii şi anunţul LPF